Държавен вестник, бр. 17, 2010 г., стр. 11

БРОЙ  17	
Д Ъ Р Ж А В Е Н  В Е С Т Н И К 	
СТР.  11  
Член 24
Държавите страни вземат всички необхо­
дими мерки на национално ниво за постигане 
на пълна реализация на правата, признати в 
тази конвенция.
Член 25
1. Тази конвенция е открита за подписване 
от всички държави.
2. Генералният секретар на Организацията 
на обединените нации се определя за депозитар 
на тази конвенция.
3. Тази конвенция подлежи на ратификация. 
Ратификационните документи се депозират 
при Генералния секретар на Организацията на 
обединените нации.
4. Тази конвенция е открита за присъединя­
ване за всички държави. Присъединяването се 
осъществява чрез депозиране на документ за 
присъединяване при Генералния секретар на 
Организацията на обединените нации.
Член 26
1. Молба за преразглеждане на тази кон­
венция може да бъде представена по всяко 
време от всяка държава страна чрез писмено 
съобщение, адресирано до Генералния секретар 
на Организацията на обединените нации.
2. Общото събрание на Организацията на 
обединените нации, ако признае за необходимо 
приемането на мерки, взема решение за това, 
какви именно мерки трябва да се вземат по 
отношение на такава молба.
Член 27
1. Тази конвенция влиза в сила на тридесетия 
ден след депозирането при Генералния секре­
тар на Организацията на обединените нации 
на двадесетия ратификационен документ или 
документ за присъединяване.
2. За всяка държава, която ратифицира тази 
конвенция или се присъедини към нея след 
депозиране на двадесетия ратификационен 
документ или документ за присъединяване, 
тази конвенция влиза в сила на тридесетия ден 
след депозирането на нейния ратификационен 
документ или документ за присъединяване.
Член 28
1. Генералният секретар на Организацията 
на обединените нации получава и разпраща на 
всички държави текста на резервите, направени 
от държавите в момента на ратификацията или 
присъединяването.
2. Не се допуска резерва, несъвместима с 
целите и задачите на тази конвенция.
3. Резервите могат да бъдат оттеглени по 
всяко време чрез съответно уведомление, 
адресирано до Генералния секретар, който 
информира за това всички държави страни. 
Такова уведомление влиза в сила от деня на 
неговото получаване.
Член 29
1. Всеки спор между две или няколко държави 
страни относно тълкуването или прилагането 
на тази конвенция, нерешен чрез преговори, 
се предава по молба на една от страните за 
решаване от арбитраж. Ако в срок от шест 
месеца от момента на подаване на молбата 
за арбитраж страните не са постигнали съгла­
сие относно организирането на арбитражното 
производство, всяка от тези страни може да 
отнесе посочения спор до Международния съд 
чрез подаване на молба в съответствие със 
Статута на Съда.
2. Всяка държава страна може при подпис­
ването или ратифицирането на тази конвенция 
или присъединяването си към нея да заяви, 
че не се счита обвързана с разпоредбите на 
алинея 1 от този член. Другите държави стра­
ни не са обвързани от въпросните разпоредби 
по отношение на държава страна, направила 
такава резерва.
3. Всяка държава страна, направила резерва 
в съответствие с алинея 2 от този член, може 
по всяко време да оттегли резервата си чрез 
уведомление до Генералния секретар на Орга­
низацията на обединените нации.
Член 30
Тази конвенция, чиито текстове на англий­
ски, арабски, испански, китайски, руски и 
френски език имат еднаква сила, се депозира 
при Генералния секретар на Организацията на 
обединените нации.
В уверение на което долуподписаните, на­
длежно упълномощени за това, подписаха тази 
конвенция.
1521
ФАКУЛТАТИВЕН ПРОТОКОЛ
към Конвенцията за премахване на всички 
форми на дискриминация по отношение 
на жените, приет от Общото събрание на 
Организацията на обединените нации на 
6 октомври 1999 г.
(Ратифициран със закон, приет от 40-то Народно 
събрание на 19 юли 2006 г. – ДВ, бр. 62 от 2006 г. 
В сила за Република България от 20 декември 
2006 г.)
Държавите – страни по този протокол,
отбелязвайки, че Уставът на Организацията 
на обединените нации утвърждава вярата в 
основните права на човека, в достойнството 
и ценността на човешката личност и в равно­
правието на мъжете и жените,
отбелязвайки също, че Всеобщата декларация 
за правата на човека провъзгласява, че всички 
хора се раждат свободни и равни по достойнство 
и права и че всеки човек трябва да притежава